উল্লেখ্য যে, ২০১৮ বৰ্ষৰ হাইস্কুল শিক্ষান্ত পৰীক্ষাত মুঠ ১,৩২,৬৬৮ গৰাকীয়ে পৰীক্ষাৰ্থীয়ে লেটাৰ মাৰ্ক লাভ কৰাৰ বিপৰীতে এইবাৰ ১,১৫,৬৪২ গৰাকীয়ে লেটাৰ মাৰ্ক লাভ কৰিবলৈ সক্ষম হয়। একেদৰে বিগত বৰ্ষত ১৪ হাজাৰ পৰীক্ষাৰ্থীয়ে ষ্টাৰ মাৰ্ক লাভ কৰিছিল যদিও এইবাৰ ১১৩২৬ গৰাকীয়ে ষ্টাৰ মাৰ্ক লাভ কৰে। বিগত বৰ্ষৰ তুলনাত এইবাৰ লেটাৰ মাৰ্ক লাভ কৰা ছাত্ৰ ছাত্ৰীৰ সংখ্যা প্ৰায় ১৭ হাজাৰ কমিছে তথা ষ্টাৰ মাৰ্ক লাভ কৰা ছাত্ৰ-ছাত্ৰীৰ সংখ্যা প্ৰায় ৩ হাজাৰ কমিছে। এনেদৰে বিগত বৰ্ষৰ ফলাফলৰ লগত এই বৰ্ষৰ ফলাফল তুলনা কৰিবলৈ গৈ এনেদৰে শিক্ষা মন্ত্ৰীগৰাকীৰ অদ্ভুত যুক্তি দাঙি ধৰা কথাটোৱে বিশেষ তাৎপৰ্য্য বহন কৰিছে। প্ৰকৃত অৰ্থত, কোনো ছাত্ৰ-ছাত্ৰীৰ এটা বা দুটা বিষয়ত দুই-এক নম্বৰ বা সৰ্বোচ্ছ পাঁচ নম্বৰ কমিলে অন্য বিষয়ৰ পৰা কিছু নম্বৰ আনি সংযোজন কৰাৰ এক নিয়ম আছে। এনে পৰিপ্ৰেক্ষিতত ‘ লেটাৰ ’ নাইবা ‘ ষ্টাৰ মাৰ্ক ’ লাভ কৰা ছাত্ৰ-ছাত্ৰীৰ ক্ষেত্ৰত তেনে নিয়ম প্ৰযোজ্য হোৱাৰ কোনো কথা আহি নপৰে।